Folketing
2014-04-25

Det er godt, at SF er enige i, at der er store problemer i det amerikanske retssystem. Nu er situationen så bare den, og jeg går også ud fra, at SF godt ved det, at Edward Snowden ikke kan få asyl i Danmark efter gældende regler, heller ikke, hvis han søgte. Så spørgsmålet, SF skal tage stilling til, er, om det er det her amerikanske meget kritisable retssystem, som skal dømme Edward Snowden hårdt, hvis han bliver udleveret fra Rusland, eller om Danmark skal give ham opholdstilladelse med sikkerhed imod udvisning, med sikkerhed imod retsforfølgelse. Det undrer mig, at SF svigter Edward Snowden i dag og ikke kan støtte det.